กรมชลประทาน ชี้แจงประเด็นการร้องเรียนคุณภาพน้ำจากอ่างเก็บน้ำคลองทรายขาว จังหวัดตรัง ไม่สามารถนำมาใช้เพื่ออุปโภค - บริโภค เพื่อการเกษตรและเพื่อเลี้ยงสัตว์ได้
กรมชลประทาน ชี้แจงประเด็นการร้องเรียนคุณภาพน้ำจากอ่างเก็บน้ำคลองทรายขาว จังหวัดตรัง ไม่สามารถนำมาใช้เพื่ออุปโภค - บริโภค เพื่อการเกษตรและเพื่อเลี้ยงสัตว์ได้ นายประพิศ จันทร์มา รองอธิบดีกรมชลประทาน ชี้แจงกรณีดังกล่าวว่า กรมชลประทานส่งเจ้าหน้าที่เข้าไปเก็บตัวอย่างน้ำเพื่อตรวจสอบคุณภาพน้ำแล้ว เมื่อวันที่ 1 สิงหาคม 2562 โดยได้ทำการเก็บตัวอย่างน้ำ 4 จุด ตามระดับความลึก คือระดับผิวน้ำ  ลึก 1 เมตรจากผิวน้ำ ลีก 1.5 เมตร จากผิวน้ำ และน้ำที่ระบายจากท้องน้ำเข้าท่อส่งน้ำ โดยทดสอบคุณภาพน้ำเทียบกับมาตรฐานคุณภาพน้ำ 2 มาตรฐาน โดยเมื่อนำน้ำมาเทียบกับมาตรฐานน้ำดิบสำหรับผลิตน้ำประปาขององค์การอนามัยโลก พบว่าคุณภาพน้ำทั้ง 4 ตัวอย่าง อยู่ในเกณฑ์มาตรฐานน้ำดิบสำหรับผลิตน้ำประปาขององค์การอนามัยโลกส่วนกรณีการตั้งข้อสงสัยถึงการก่อสร้างอ่างฯว่าไม่ได้มาตรฐานนั้น รองอธิบดีกรมชลประทาน ชี้แจงว่า การก่อสร้างอ่างเก็บน้ำคลองทรายขาวเป็นงานจ้างเหมาควบคุมงานก่อสร้างโดยบุคลากรของกรม ซึ่งมีความรู้และประสบการณ์ในการก่อสร้างอ่างเก็บน้ำเป็นอย่างดี อีกทั้งในกระบวนการก่อสร้างอ่างเก็บน้ำจะมีข้อกำหนดและการตรวจสอบทุกขั้นตอน ตั้งแต่คุณสมบัติของวัสดุที่ใช้ก่อสร้างรวมไปถึงผลงานก่อสร้าง เพื่อให้อ่างเก็บน้ำมีความมั่นคงแข็งแรงถูกต้องตามหลักวิศวกรรมและเป็นไปตามแบบรูปที่กำหนด สามารถยืนยันได้ว่าการก่อสร้างได้มาตรฐานสำหรับแนวทางการแก้ไขปัญหา เมื่อมีการระบายน้ำออกมาทางท่อระบายน้ำเดิม (River Outtet) น้ำเสียเหล่านั้นก็จะออกมาก่อนจึงไม่ควรนำน้ำไปใช้เพื่อการอุปโภค-บริโภค หรือเพื่อการเกษตร หากการระบายน้ำเสียหมดไป ก็จะสามารถใช้น้ำได้ตามปกติ ซึ่งขณะนี้กองพัฒนาแหล่งน้ำขนาดกลางได้เร่งดำเนินการแก้ไขปัญหาดังกล่าวแล้ว โดยการทยอยระบายน้ำเสียให้หมดไป โดยคำนึงถึงปริมาณน้ำที่มีคุณภาพดีให้มีเพียงพอสำหรับใช้ในหน้าแล้งอีกด้วย